Rådets forordning (EF) nr. 2264/2001

af 21. november 2001

om midlertidige autonome indrømmelser i form af fællesskabstoldkontingenter for import i Fællesskabet af tomater med oprindelse i Marokko

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

(1) Der fandt den 10. september 2001 i Rabat konsultationer sted vedrørende importen i Fællesskabet af friske eller kølede tomater med oprindelse i Marokko i henhold til artikel 2, stk. 6, i protokol nr. 1 til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side(1), i det følgende benævnt "Euro-Middelhavs-aftalen".

(2) Efter disse konsultationer, der tager sigte på, at den traditionelle eksport af marokkanske tomater til Fællesskabet skal foregå uden at forstyrre EF-markedet, bør der fastsættes en autonom toldpræference for en mængde på 18081 tons fordelt over månederne november og december 2001 samt april og maj 2002.

(3) Toldkontingentet for april og maj 2002 åbnes kun, hvis Fællesskabets samlede eksport af tomater med oprindelse i Marokko ikke har oversteget 156676 tons i perioden fra 1. oktober 2001 til 31. marts 2002. Marokko har forpligtet sig til at sikre, at landets samlede eksport i perioden fra 1. oktober 2001 til 31. maj 2002 ikke overstiger den aftalte mængde på 168757 tons.

(4) Rådets forordning (EF) nr. 747/2001 af 9. april 2001 om forvaltning af fællesskabstoldkontingenter og referencemængder for varer, der er præferenceberettigede i medfør af aftalerne med visse Middelhavslande(2), har åbnet de toldkontingenter, der er fastsat for importen i Fællesskabet af friske eller kølede tomater med oprindelse i Marokko inden for rammerne af Euro-Middelhavs-aftalen, og har fastsat de nærmere regler for forvaltningen af toldkontingenterne -

UDSTEDT FØLGENDE FORORDNING:

Artikel 1

1. For perioden 1. november 2001 til 31. marts 2002 foretages der i henhold til forordning (EF) nr. 747/2001 en autonom forhøjelse på 6000 tons af mængden i EF-toldkontingenter med løbenummer 09.1190 gældende for importen i Fællesskabet af friske eller kølede tomater henhørende under KN-kode 0702 00 00 og med oprindelse i Marokko.

2. Hvis den samlede fællesskabsimport af tomater med oprindelse i Marokko i perioden 1. oktober 2001 til 31. marts 2002 ikke overstiger 156676 tons, åbner Kommissionen nedenstående autonome toldkontingent:

>TABELPOSITION>

3. De toldkontingenter, der omhandles i nærværende forordning, forvaltes af Kommissionen efter artikel 4 i forordning (EF) nr. 747/2001.

4. Anvendelsen af nærværende forordning er underlagt bestemmelserne i protokol nr. 4 til Euro-Middelhavs-aftalen om definitionen af begrebet "varer med oprindelsesstatus" og om metoderne for administrativt samarbejde.

Artikel 2

>TABELPOSITION>

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. november 2001.

På Rådets vegne

J. Vande Lanotte

Formand

(1) EFT L 70 af 18.3.2000, s. 2.

(2) EFT L 109 af 19.4.2001, s. 2.